Alright

Alright הוא שיר של הראפר האמריקאי קנדריק לאמאר, מתוך אלבום האולפן השלישי שלו, To Pimp a Butterfly. השיר יצא לתחנות הרדיו ב-30 ביוני 2015, כסינגל הרביעי מתוך האלבום.

בצאתו, הגיע השיר למקום ה-81 במצעד הבילבורד הוט 100. בהמשך, השיר הפך למזוהה עם מחאת Black Lives Matter וזכה בפרסי גראמי לשיר הראפ הטוב ביותר ופרס גראמי לביצוע הראפ הטוב ביותר, כשהועמד גם לקטגוריות שיר השנה והווידאו קליפ הטוב ביותר.

==השראה וכתיבה==
בראיון ל-MTV News, לאמאר הצהיר שהוא מצא את ההשראה לשיר בעת ביקור בדרום אפריקה והיה עד לבעיות עמן התמודדו האזרחים: "המאבק שלהם היה קשה פי 10".<ref></ref> הרצועה נפתחת בשורות מתוך "הצבע ארגמן" של אליס ווקר: "Alls my life, I had to fight" ("כל חיי, הייתי צריך להילחם"). בשיר לאמאר מציג דמות בשם לוסי, שממלאת תפקיד מהותי לאורך האלבום.<ref></ref> במילים של השיר, ככל שלאמאר גדל, כך גם לוסי: "ain't a profit big enough to feed you" ("אין רווח גדול מספיק כדי להאכיל אותך"). בסוף השיר, לאמאר דן במחשבות אובדניות שהיו לו בחדר בבית מלון: "I didn't wanna self-destruct... The evils of Lucy was all around me" ("לא רציתי להשמיד את עצמי... הרוע של לוסי היה מסביבי").<ref></ref><ref name="pitchfork"></ref> מפיק השיר, פארל ויליאמס, שר את ההוק של השיר.<ref></ref>

==וידאו קליפ==
לאמאר נצפה מצלם את הווידאו קליפ של השיר באי המטמון בסן פרנסיסקו<ref></ref> ועל גבי עמוד רמזור בלוס אנג'לס.<ref></ref> הוא פורסם בעמוד ה-Vevo של לאמאר ב-30 ביוני 2015.<ref name="mv2"></ref> הקליפ בן שבע דקות, והוא בוים על ידי קולין טילי ו-The Little Homies. הוא צולם כולו בשחור-לבן.

הקליפ מתחיל בהצגת צילומים של החיים בשכונה. צעיר אפרו-אמריקאי נראה שוכב על הארץ ולאמאר מתחיל לדבר. המשטרה וההרס מציפים את הסצנה כשהמוזיקה מתחילה, ולאמאר מתחיל לראפרפ בית חדש לצד חבריו להרכב בלאק היפי סקולבוי קיו, אב-סול וג'יי רוק, במכונית שנישאת על ידי ארבעה שוטרים.<ref></ref> במהלך הקליפ, לאמאר טס דרך קליפורניה, בזמן שהצוות שלו זורק כסף לכולם ורקדנים מופיעים ברחובות. בסוף הקליפ, לאמאר עומד על עמוד תאורה ושוטר יורה בו. הראפר נופל ארצה ומסיים את המונולוג שלו מתחילת הקליפ, אך מסיים את הקליפ בחיוך.

==הופעות חיות ומחלוקת==
לאמאר ביצע את השיר בפעם הראשונה בטקס פרסי ה-BET ה-15 ב-28 ביוני 2015. ההופעה כללה את לאמאר עומד על ניידת משטרה עם תבליט גרפיטי שלצידה דגל ארצות הברית ענק חבוט.<ref></ref> הרלדו ריברה מפוקס ניוז קרא למופע "מגעיל" וביקר את לאמאר, כשקבע כי "היפ הופ גרם יותר נזק לאפרו-אמריקאים מאשר גזענות בשנים האחרונות".<ref></ref> לאמאר הגיב להערות בסרטון קצר המטיל ספק בטענתו, וקבע: "איך אתה יכול לקחת מסר של תקווה ולהפוכו לשנאה?".<ref name="huffington"></ref> לאמאר השתמש מאוחר יותר באודיו של הערותיו של ריברה בשירו ".DNA"<ref></ref> והזכיר את ריברה בשיר "Yah".<ref></ref> "Alright" הופיע בסיבוב ההופעות Kunta Groove Sessions.<ref></ref> לאמאר ופארל ויליאמס הופיעו עם השיר ביחד במופע השנתי Cali Christmas של תחנת הרדיו Power 106.<ref></ref>

לאמאר ביצע מחרוזת של "The Blacker the Berry", "Alright" ו-"Untitled 05" בטקס פרסי גראמי ה-58.<ref></ref> הוא דורג על ידי רולינג סטון ובילבורד כביצוע הטוב ביותר והרגע הטוב ביותר של הלילה,<ref></ref><ref></ref> כאשר באחרון נכתב כי "זו הייתה בקלות אחת מהופעות הטלוויזיה החיות הטובות ביותר בהיסטוריה".<ref></ref>

לאמאר ביצע את השיר בכל הופעה בסיבוב ההופעות The Damn Tour.<ref></ref>

השיר בוצע על ידי לאמאר במופע המחצית של סופרבול LVI ב-13 בפברואר 2022.

==השפעה==
בשנת 2015, נשמעו מספר הפגנות בראשות נוער נגד אלימות משטרתית ברחבי המדינה כשהם שרים את הפזמון של השיר.<ref></ref><ref></ref> כתב מגזין רולינג סטון גרג טייט הגיב "'Alright' של לאמאר הוגדר על ידי רבים מהחברים בסגל הסטודנטים הפעילים של היום בתור 'We Shall Overcome' שלהם".<ref></ref> בנוסף, כמה ערוצי חדשות עכשוויים, בהם BET, העלו את הרעיון שהשיר יהיה ההמנון הלאומי השחור המודרני.<ref></ref><ref></ref><ref></ref> לאמאר הוצג ב-Ebony Power 100, רשימה שנתית המכירה במנהיגים רבים בקהילה האפרו-אמריקאית, תוך הדגשת "כיצד הפזמון של השיר שלו 'Alright' הפך לפזמון המפגינים של Black Lives Matter".<ref></ref> המפיק סאונווייב הצהיר: "לא ציפיתי ש-'Alright' יהיה שיר המחאה, אך ידעתי שהוא הולך לעשות משהו כי התקופה שבה אנחנו חיים הפכה אותו לשיר המושלם".<ref></ref> מפגינים בעצרת בשיקגו נגד דונלד טראמפ שרו את הפזמון של השיר במרץ 2016.<ref></ref>

==פרסים ומועמדויות==
{| class="wikitable"
|-
! שנה
! ארגון
! פרס
! תוצאה
! מקור
|-
| rowspan=12 | 2015
| rowspan=4 | פרסי הווידאו קליפים של MTV
| קליפ השנה
| rowspan=3 
| style="text-align:center;" rowspan=4 |<ref name="VMA20152"></ref>
|-
| הקליפ הטוב ביותר של גבר
|-
| קליפ ההיפ הופ הטוב ביותר
|-
| הבימוי הטוב ביותר
| rowspan=3 
|-
| rowspan=3 | פרסי ההיפ הופ של ה-BET
| קליפ ההיפ הופ הטוב ביותר
| style="text-align:center;" rowspan=3 | <ref></ref>
|-
| רצועה משפיעה
|-
| רצועת השנה
| rowspan=3 
|-
| פרסי המוזיקה של MTV אירופה
| הקליפ הטוב ביותר
| style="text-align:center;" | <ref></ref>
|-
| rowspan=2 | פרסי המוזיקה של סול טריין
| הקליפ הטוב ביותר של השנה
| style="text-align:center;" rowspan=2 |<ref></ref>
|-
| פרס Rhythm & Bars
| rowspan=3 
|-
| rowspan=2 |Camerimage
| הווידאו קליפ הטוב ביותר
| rowspan=2 | <ref>[https://camerimage.pl/en/archiwum/kronika-nagrod-camerimage-2015/camerimage-2015/ Camerimage 2015 Awards]</ref>
|-
| הצילום הטוב ביותר בווידאו קליפ
|-
| rowspan=5 | 2016
| rowspan=4 | טקס פרסי גראמי
| שיר השנה
| 
| style="text-align:center;" rowspan=4 |<ref></ref><ref></ref>
|-
| ביצוע הראפ הטוב ביותר
| rowspan=2 
|-
| שיר הראפ הטוב ביותר
|-
| הווידאו קליפ הטוב ביותר
| rowspan=2 
|-
| פרסי ה-BET
| ווידאו קליפ השנה
|
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| פלטינה ×2
| 160,000
|-
! הממלכה המאוחדת (BPI)
| כסף
| 200,000
|-
! ארצות הברית (RIAA)
| פלטינה
| 1,000,000
|}

==קישורים חיצוניים==

==הערות שוליים==

קטגוריה:שירי 2015
קטגוריה:סינגלים מ-2015
קטגוריה:שירי קנדריק לאמאר
קטגוריה:שירים באנגלית
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי פארל ויליאמס
קטגוריה:וידאו קליפים בשחור-לבן
קטגוריה:וידאו קליפים שבוימו על ידי קולין טילי
קטגוריה:שירי מחאה
קטגוריה:שירים על אלימות משטרתית
קטגוריה:Black Lives Matter: אמנות
קטגוריה:זוכי פרס גראמי לביצוע הראפ הטוב ביותר
קטגוריה:זוכי פרס הווידאו קליפים של MTV לבימוי הטוב ביותר
קטגוריה:שירי כסף בממלכה המאוחדת
קטגוריה:שירי פלטינה בארצות הברית
קטגוריה:שירי פלטינה כפולה בקנדה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
קטגוריה:סינגלים בהוצאת טופ דואוג אנטרטיינמט